Daily View 06.09.2021
6 กันยายน 2564

Contractor and Mass transit sectors: ติดตามกลับมาทยอยเปิดประมูลโครงการภาครัฐหลังสภาลงมติไว้วางใจนายกฯ และ 5 รัฐมนตรี มองเป็นบวกกับกลุ่มรับเหมา และรถไฟฟ้า ทั้งนี้คาดว่ารฟม.จะเริ่มการประมูลรถไฟฟ้าสายสีส้ม ต.ค.นี้ ส่วนรถไฟฟ้าสายสีม่วงใต้ทาง รฟม. คาดว่าจะจัดทำทีโออาร์ และราคากลางแล้วเสร็จต้นเดือนกันยายนนี้ จำหน่ายเอกสารการประมูลในเดือน ต.ค.-พ.ย. และเปิดให้ยื่นข้อเสนอประมาณสิ้นเดือน พ.ย. ส่วนรถไฟฟ้าสายสีเขียวให้จับตาผู้ว่า กทม./รมต.มหาดไทยนำเรื่องการต่อสัมปทานรถไฟฟ้าสายสีเขียว เข้าที่ประชุม ครม. ก่อนเลือกตั้งผู้ว่าฯ กทม. พฤศจิกายน นี้
Food sector: ติดตามบริษัทต่างๆทยอยขอใบอนุญาตผลิตสินค้าที่เกี่ยวข้องกับกัญชง หลัง อย. ได้ออกกฎหมายผลิตภัณฑ์อาหารที่มีสารสกัดแคนนาบิไดออลเป็นส่วนประกอบมาแล้ว โดยกลุ่มที่จะเน้นต้นน้ำ และกลางน้ำ ได้แก่ RBF, GUNKUL, DOD, STA เป็นต้น ส่วนกลุ่มเน้นปลายน้ำได้แก่  TU, ICHI, SAPPE, CBG, OSP และ MEGA เป็นต้น ทั้งนี้สภาอุตสาหกรรมแห่งประเทศไทยเปิดเผยตัวเลขการคาดการณ์แนวโน้มตลาดกัญชาและกัญชงว่าจะมีมูลค่ากว่า 1.03 แสนล้านเหรียญสหรัฐ ภายในปี 2567 โดยตลาดหลักคือ สหภาพยุโรป มูลค่า 39,000 ล้านเหรียญสหรัฐ รองลงมาคือ สหรัฐ 37,000 ล้านเหรียญสหรัฐ และเอเชีย 12,500 ล้านเหรียญสหรัฐ
Commerce sector: ติดตามกระทรวงการคลังอยู่ระหว่างการพิจารณาข้อเสนอของภาคเอกชน ที่ต้องการให้นำโครงการช้อปดีมีคืน กลับมากระตุ้นการใช้จ่ายอีกครั้งใน 4Q21 โดยขณะนี้กระทรวงการคลังได้ปรับเงื่อนไขการใช้จ่ายโครงการ “ยิ่งใช้ยิ่งได้” และโครงการ “คนละครึ่ง” ให้ร้านอาหารที่เข้าร่วมโครงการสามารถรับเงินผ่านแพลตฟอร์มดีลิเวอรีได้ช่วงเดือน ต.ค.ที่จะถึงนี้ ทั้งนี้สำหรับยอดการใช้จ่ายผ่านโครงการยิ่งใช้ยิ่งได้ ล่าสุดใช้จ่ายไปแล้วกว่า 1,700 ล้านบาท จากผู้ใช้สิทธิ์ 69,752 คน ขณะที่โครงการคนละครึ่ง มียอดการใช้จ่ายแล้วกว่า 62,503 ล้านบาท จากผู้ใช้สิทธิ 26.8 ล้านคน
Energy sector: ติดตามตัวเลขอัตราการครองเตียง ICU ในสหรัฐฯ ล่าสุดปรับตัวขึ้นเป็น 29% ใกล้เคียงจุดสูงสุดเดิมที่ 31% ช่วงต้นปี 2564 โดยรัฐที่มีอัตราการครองเตียง ICU มากกว่า 44-48% ได้แก่ Arkansas, Louisiana, New Mexico, Oklahoma, Texas, Kentucky และ Florida เป็นต้น ซึ่งส่วนใหญ่ยังฉีดวัคซีนน้อยกว่าค่าเฉลี่ยของทั้งประเทศ ขณะที่ตัวเลขการครองเตียงในรัฐที่ฉีดวัคซีนไปมากเช่น New York และ New Jersey ยังต่ำที่ระดับ 9% ดังนี้หากตัวเลขการครองเตียง ICU เร่งตัวขึ้นอาจส่งผลกระทบให้มีมาตรการ Social Distancing ที่เข้มงวดขึ้นในบางรัฐ และอาจกระทบกับอุปสงค์น้ำมันได้เช่นกัน
Tourism and Transport sectors: ติดตามแผนการเปิดประเทศ หลังการทดลองเปิดพื้นที่นำร่องในรูปแบบแซนด์บ็อกซ์ ททท. เตรียมเปิดอีก 5 จว. ได้แก่ กรุงเทพฯ ชลบุรี เพชรบุรี ประจวบคีรีขันธ์ และเชียงใหม่ รับ ต่างชาติเที่ยวไทยดีเดย์ 1 ตุลาฯ โดยรอประเมินความพร้อมในแต่ละพื้นที่ โดยเฉพาะประเด็นการฉีดวัคซีนให้คนในพื้นที่อย่างน้อย 70% ส่วนเฟส 3 อีก 21 จังหวัดเริ่ม 15 ต.ค. ครอบคลุมทั้งประเทศ เป็นการรับนักท่องเที่ยวต่างชาติเชื่อมโยงจากพื้นที่ต่างๆ ที่ได้ทยอยเปิดไป ระยะที่ 4 กำหนดในวันที่ 1-15 มกราคม 2565 เป็นการเปิดพื้นที่จังหวัดติดชายแดนเพื่อนบ้าน ท่องเที่ยวระหว่างกัน ในรูปแบบการจับคู่ท่องเที่ยวระหว่างกัน (แทรเวล บับเบิล) ทั้งนี้เงื่อนไขสำคัญคือตัวเลขผู้ติดเชื้อในประเทศจะต้องปรับลดลงต่อเนื่องก่อน เพื่อให้สถานะของประเทศไทยดีขึ้น เนื่องจากปลายเดือนสิงหาคมที่ผ่านมา อังกฤษได้ปรับสถานะไทยเป็นสีแดงจากสีเหลือง คือถ้ากลับอังกฤษจะต้องกักตัวในโรงแรม 10 วัน รับผิดชอบค่าใช้จ่ายเองราว 1 แสนบาท เป็นต้น ขณะที่สหรัฐฯ และยุโรปยังให้เดินทางจากไทยไปได้โดยไม่ต้องกักตัว
มุมมองตลาดหุ้น/ กลยุทธ์การลงทุน วันนี้คาด SET 1650 +/- หุ้นแนะนำ ADVANC
1) ADVANC (ราคาพื้นฐาน 207.24 บาท) มีปัจจัยสนับสนุนจาก upside การจ่ายเงินปันผลเพิ่มเติมและการปลดล็อคมูลค่าหุ้นจากการทำ asset spinoff หลังจากที่ GULF เข้ามาเป็นกลุ่มผู้ถือหุ้นใหญ่ของ INTUCH และโอกาสทางธุรกิจแบบ B2B/B2G  ทั้งนี้ปัจจุบันราคาหุ้น ADVANC ถือว่า Laggard จากราคาหุ้น INTUCH อยู่มาก น่าสนใจลงทุน
รายงานตัวเลขเศรษฐกิจ 
วันจันทร์ ติดตาม ตัวเลขเงินเฟ้อของไทยเดือน ส.ค. คาด +0.23% MoM และ +0.43% YoY ขณะที่คาดเงินเฟ้อพื้นฐานของไทยเดือน ส.ค. +0.18% YoY
วันอังคาร ติดตาม ตัวเลขส่งออก และนำเข้าของจีนเดือน ส.ค. คาด +17% YoY และ +27% YoY ตามลำดับ
วันพุธ ติดตาม การประมูลพันธบัตร 10 ปีของเยอรมัน และสหรัฐฯ
วันพฤหัสฯ ติดตาม ตัวเลขดัชนีความเชื่อมั่นของไทยเดือน ส.ค. ตัวเลขเงินเฟ้อทั่วไปของจีนเดือน ส.ค. คาด +0.5% MoM และ +1.0% YoY ดัชนีราคาผู้ผลิตของจีนเดือน ส.ค. คาด +9.0% YoY การประชุมธนาคารกลางยุโรปคาดคงดอกเบี้ยนโยบาย Deposit Facility Rate ที่ -0.5% ตัวเลขการขอรับสวัสดิการว่างงานของสหรัฐฯรายสัปดาห์ และปริมาณสต๊อกน้ำมันดิบสหรัฐฯ รายสัปดาห์
วันศุกร์ ติดตาม ตัวเลขเงินเฟ้อทั่วไปของเยอรมันเดือน ส.ค. คาด +0% MoM และ +3.9% YoY ดัชนีราคาผู้ผลิตของสหรัฐฯเดือน ส.ค. คาด +0.6% MoM และ +8.2% YoY และตัวเลข Wholesale Inventories ของสหรัฐฯ เดือน ก.ค. คาด +0.6% MoM